Κλινική αξιολόγηση της τραστουζουμάμπης σύμφωνα με τα πρότυπα διαδικασίας υποβολής φακέλου στην επιτροπή αξιολόγησης φαρμάκων ανθρώπινης χρήσης
Creators: name: Τραπτσιώνης, Θωμάς Αναστασίου
Publisher: name: Aristotle University of Thessaloniki
Year: 2021
Subjects: Τραστουζουμάμπη
Επιτροπή αξιολόγησης φαρμάκων ανθρώπινης χρήσης
Καρκίνος μαστού
Trastuzumab
Committee for the evaluation of drugs for human use
Breast cancer

description: Η τραστουζουμάμπη είναι ένα εξανθρωποποιημένο μονοκλωνικό αντίσωμα IgG1, το οποίο παράγεται από καλλιέργεια κυτταρικού εναιωρήματος θηλαστικού (Ωοθήκη Κινεζικού Κρικήτου) και καθαρίζεται μέσω χρωματογραφίας συγγένειας και χρωματογραφίας ανταλλαγής ιόντων που περιλαμβάνουν ειδικές μεθόδους αδρανοποίησης και αφαίρεσης ιών. Ανήκει στην φαρμακοθεραπευτική κατηγορία των αντινεοπλασματικών παραγόντων, με κωδικό ATC: L01XC03 Αντικείμενο της παρούσας Μεταπτυχιακής Διπλωματικής Εργασίας αποτελεί η σύνταξη εικονικής έκθεσης κλινικής αξιολόγησης της τραστουζουμάμπης για την θεραπευτική ένδειξη ‘’καρκίνος μαστού’’ (Κωδικός ICD-10: C50) στα πρότυπα της διαδικασίας υποβολής φακέλου που έχει θεσπίσει η επιτροπή αξιολόγησης φαρμάκων ανθρώπινης χρήσης. Η εικονική έκθεση περιλαμβάνει ανασκόπηση της επιδημιολογίας, της πρόγνωσης, της κλινικής επιβάρυνσης και εξέταση των θεραπευτικών επιλογών που υπάρχουν για την αντιμετώπιση των τύπων του καρκίνου του μαστού όπου ενδείκνυται η χορήγηση τραστουζουμάμπης. Επιπλέον περιγράφονται τα φαρμακολογικά χαρακτηριστικά της Τραστουζουμάμπης όπως ο μηχανισμός δράσης, οι φαρμακοδυναμικές και φαρμακοκινητικές ιδιότητες, ο τρόπος χορήγησης καθώς και οι θεραπευτικές ενδείξεις χρήσης της. Η εκτίμηση της κλινικής αποτελεσματικότητας και της ασφάλειας έγινε σύμφωνα με τα κριτήρια και την μεθοδολογία αξιολόγησης που χρησιμοποιεί η επιτροπή αξιολόγησης φαρμάκων ανθρώπινης χρήσης όπως έχουν καθοριστεί με το ΦΕΚ 2768-Β-11.07.2018 H τεκμηρίωση της κλινικής αποτελεσματικότητας της τραστουζουμάμπης στην αντιμετώπιση του καρκίνου του μαστού βασίζεται σε κλινικές μελέτες φάσης ΙΙΙ στις οποίες συγκρίνεται η αποτελεσματικότητα της τραστουζουμάμπης σε σχέση με καθιερωμένες ήδη υπάρχουσες θεραπείες αποδεδειγμένης αποτελεσματικότητας. Σε αυτές περιλαμβάνονται η μελέτη HERA, η μελέτη NSABP B31, η μελέτη BCIRG-006, και η μελέτη ΝΟΑΗ. Τα αποτελέσματα των κλινικών μελετών σε σχέση με την αποτελεσματικότητα και την ασφάλεια παρουσιάζουν συνέπεια με αποτέλεσμα να παρέχονται ισχυρές αποδείξεις για την κλινική αποτελεσματικότητα στην αντιμετώπιση του καρκίνου το μαστού. Η τραστουζουμάμπη βελτιώνει την επιβίωση χωρίς εξέλιξη της νόσου όταν προστίθεται στις ήδη καθιερωμένες θεραπείες αλλά και όταν χρησιμοποιείται σαν μονοθεραπεία. Είναι καλά ανεκτό φάρμακο με συνηθέστερη ανεπιθύμητη ενέργεια την καρδιοτοξικότητα η οποία όμως εμφανίζεται σε χαμηλά ποσοστά ασθενών και υποχωρεί ύστερα από διακοπή του φαρμάκου ή χρήση συμπτωματικής θεραπείας οπότε και οι ασθενείς μπορούν να συνεχίσουν την θεραπεία με τραστουζουμάμπη. Επομένως δεδομένων των προαναφερθέντων φαίνεται να αποτελεί μια ευπρόσδεκτη προσθήκη στη θεραπευτική φαρέτρα κατά του καρκίνου του μαστού
description: Trastuzumab is a humanized IgG1 monoclonal antibody made from a mammalian ovarian cell line (CHO) and is purified by affinity chromatography and ion exchange chromatography comprising specific inactivation and virus removal methods.. It belongs to the pharmacotherapeutic class of antineoplastic agents, with ATC code: L01XC03. The purpose of this Master's Thesis will be to compile a virtual clinical evaluation report of trastuzumab for the therapeutic indication "breast cancer" (ICD-10 Code: C50) in the standards approved by the Human Use Drugs Evaluation Committee. The virtual report will include an overview of the epidemiology, prognosis, clinical burden, and review of treatment options available for the types of breast cancer where trastuzumab is indicated. In addition, the pharmacological characteristics of Trastuzumab such as the mechanism of action, the pharmacodynamic and pharmacokinetic properties, the method of administration as well as the therapeutic indications for its use will be included. The evaluation of the clinical efficacy and safety will be done according to the evaluation criteria and the evaluation methodology used by the evaluation committee of drugs for human use as they have been determined with the Government Gazette nr. 2768-Β-11.07.2018 Documentation of the clinical efficacy of trastuzumab in the treatment of breast cancer is based on phase III clinical trials comparing the efficacy of trastuzumab with established therapies of proven efficacy. These include the HERA study, the NSABP B31 study, the BCIRG-006 study, and finally the NOAH study. The overall results of trastuzumab are consistent in clinical trials and provide strong evidence of clinical efficacy in the treatment of breast cancer. Trastuzumab improves disease-free survival when added to standard therapies but also when used as monotherapy. It is a well-tolerated drug with the most common side effect being cardiotoxicity but which occurs in low percentages of patients and resolves after discontinuation of the drug or use of symptomatic treatment so patients can continue treatment with trastuzumab. Therefore, in view of the above, it seems to be a welcome addition to the therapeutic quiver against breast cancer